Diari Oficial de la Generalitat Valenciana


Sumari del DOGV 8525, del 09-04-2019 (2019/3597)

RESOLUCIÓ de 5 d'abril de 2019, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims d'aplicació a la vaga convocada en el servei de neteja viària i residus sòlids urbans de l'Ajuntament d'Orihuela.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8525

Data del DOGV
:   09-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3597


Data del document
:   05-04-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * vaga

RESOLUCIÓ de 5 d'abril de 2019, del conseller d'Economia Sostenible, Sectors Productius, Comerç i Treball, per la qual s'estableixen els serveis mínims d'aplicació a la vaga convocada en el servei de neteja viària i residus sòlids urbans de l'Ajuntament d'Orihuela. [2019/3597]  
El conseller d'Economia Sostenible, Sectors Productius, Comerç i Treball, i per delegació de signatura, la directora general de Treball i Benestar Laboral, en data de 5 d'abril de 2019 han resolt els serveis mínims d'aplicació a la vaga convocada en el servei de neteja viària i residus sòlids urbans de l'Ajuntament d'Orihuela a partir del dia 10 d'abril de 2019.  
A l'efecte del seu total coneixement, el contingut íntegre d'aquesta resolució es troba en l'adreça següent:  
http://www.indi.gva.es/web/dg-trabajo  
La part dispositiva de la referida Resolució de 5 d'abril de 2019, estableix:  
Primer. Als efectes prevists en lŽarticle 10.2 del Reial decret llei 17/1977, de 4 de març, i disposicions concordants, es determinen les mesures necessàries per a assegurar els serveis essencials mínims que hauran de prestar-se pel personal afectat mentre dure la situació de vaga convocada per als dies i hores convocades, en els termes que a continuació s'especifiquen:   
Serveis de neteja viària i recollida de residus: s'estableix un 50% dels serveis habituals cada dia de vaga.  
Amb motiu de la celebració de la Setmana Santa, els serveis mínims s'incrementaran, tant per a la neteja com per a la recollida de residus fins a un 75% entre els dies 14 d'abril i 21 d'abril, tots dos inclusivament.  
L'ocupació dels equips que integren els serveis mínims tindrà caràcter rotatori diari.  
A l'empresa, oït el comité de vaga, correspondrà l'aplicació d'aquests serveis, així com els altres de caràcter essencial no previstos en aquest acte, que hauran de prestar-se amb els mitjans personals estrictament necessaris per a assegurar la seua prestació en condicions de màxima seguretat, responsabilitzant-se les parts del compliment d'aquests serveis essencials mínims.  
Segon. Tenint en compte del possible greu risc que per a la salut pública poguera constatar-se pels serveis sanitaris com a conseqüència de la vaga i del seu caràcter indefinit, podran ser modificats aquests serveis essencials mínims en el marc de les competències establides.  
  
Tercer. El que es disposa en els apartats anteriors d'aquesta resolució, no suposarà cap limitació dels drets que la normativa reguladora de la vaga reconega al personal en aquesta situació no emprat en la cobertura dels serveis mínims establits, ni tampoc afectarà la tramitació o efectes de les peticions que motiven la vaga.   
Quart. Notificar la resolució a l'Ajuntament, al comité de vaga i a les subdelegacions del Govern.  
Cinqué. La present resolució tindrà efectes immediats des de la data de la seua notificació a les parts interessades.  
S'adverteix amb la notificació a les parts del dret que les assisteix de recórrer contra la present resolució davant de la Sala Contenciosa Administrativa del Tribunal Superior de Justícia de la Comunitat Valenciana, conforme al que es disposa en la Llei 29/1998, de 13 de juliol, reguladora de la Jurisdicció contenciosa administrativa, dins del termini dels 10 dies hàbils següents a la seua notificació, en la forma prevista en els articles 120 i següents de l'esmentada llei.  
  
València, 5 d'abril de 2019.- El conseller d'Economia Sostenible, Sectors Productius, Comerç i Treball, p. d. f. (R 27.07.2015), la directora general de Treball i Benestar Laboral: Cristina Moreno Fernández.